# Амфиарай

### от Уикипедия, свободната енциклопедия

Амфиарай в древногръцката митология е син на Ойкл и Хипермнеста. Бил цар на Аргос, заедно с Адраст /брата на жена си/ и Ифис. Бил надарен с дарбата да пророкува. Участвал в Калидонския лов и похода на аргонавтите. Благодарение на своя пророчески дар Амфиарай знаел, че всички участните в Седемте срещу Тива ще загинат, с изключение на Адраст и заради това и не искал да вземе участие в този поход. Бил принуден обаче от жена си Ерифила. Според някои версии, тя казала на всички мястото, където се укривал. Отправяйки се в поход, поръчал на синовете си Алкмеон и Амфилох да отмъстят за неговата смърт. Действително цялата война била унищожена от тиванците и само Адраст успял да се спаси. По време на битката Амфиарай убил Меланип. Амфиарай се опитвал да избяга от Пориклимен, сина на Посейдон, който искал да го убие, но Зевс хвърлил една мълния и земята се отворила и погълната Амфиарай, заедно с колесницата му. На това място бил издигнат най-почитания храм на Амфиарай. Амфиарай се считал за лечител и предсказващ бъдещето бог и се асоциирал с Асклепий. След като дадели няколко монети, понякога и овен, в храма, просителите преспивали там и сънували сън с решение на своите проблеми. Останките от този храм за намерени в местност, известна в наши дни с името Мавродилисей, на 6 км западно от Оропа. След смъртта му, синът му Алкмеон убил майка си. Между другите светилища на Амфиарай се ползвал първоначално със значение храм, намиращ се в Тива, но постепенно той отстъпил първенството на по-горе споменатия. Античното изкуство често използвало приключенията на Амфиарай и особено участието му в похода срещу Тива, като тема на произведения.

Взето от „http://bg.wikipedia.org../../../%D0%B0/%D0%BC/%D1%84/%D0%90%D0%BC%D1%84%D0%B8%D0%B0%D1%80%D0%B0%D0%B9.html“.

Категории: Древногръцки герои | Древногръцки жреци и прорицатели

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Eesti
- Français
- Galego
- Magyar
- Italiano
- 日本語
- Lëtzebuergesch
- Polski
- Русский
- Svenska